
A V I Z


asupra proiectului de Lege privind respingerea 


Ordonanţei de urgenţă a Guvernului nr.22/1997 


 pentru modificarea şi completarea Legii administraţiei 


publice locale nr.69/1991.





		In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de  Lege privind respingerea Ordonanţei de urgenţă a Guvernului nr.22/1997 pentru modificarea şi completarea Legii administraţiei publice locale nr.69/1991, republicată.


		Potrivit prevederilor art.57 din Regulamentul  Camerei Deputaţilor membrii Comisiei juridice, de disciplină şi imunităţi au examinat acest proiect de lege în şedinţa din 1 aprilie 1998. 


În urma dezbaterilor, membrii comisiei, cu majoritate de voturi, au avizat favorabil proiectul de lege, în forma adoptată de Senat în şedinţa din 17 martie 1998.


În raport cu obiectul şi conţinutul său, ce vizează modificarea şi completarea unei legi organice şi proiectul de lege mai sus menţionat, face parte din categoria legilor organice.

